۱۴۴۶-۱۲-۲ تاریخ نشر شوی خبرونه کابل د #افغانی_سرې_میاشتې والیبال لوبډلې د افغان ټېلېکام غوره لیګ اتلولی خپله کړه نن جمعه د ذوالحجې په ٢ مه، د افغانی سرې میاشتې د ځوانانو او رضاکارانو ریاست تر چتر لاندې د دې خیریه ملی ټولنې د والیبال لوبډلې د افغان ټېلېکام د #والیبال غوره لیګ په څلورم پړاو سیالیو کې د خراسان پوهنتون لوبډلې پر وړاندې په ۳ ـ ۰ بریا سره اتلولی خپله کړه. یادې سیالۍ چې د افغان ټېلېکام له لوری تنظیم شوې وې، په کې د هېواد له بېلابېلو ادارو او بنسټونو لس غوره لوبډلو ګډون درلود. د افغانی سرې میاشتې لوبډلې د ټولو پړاوونو له بریا سره تر پایلوبې ځان ورساوه او په خپله وروستۍ لوبه کې یې د خراسان لوبډلې پر وړاندې په یوې پیاوړې او په زړه پورې لوبه کې د لیګ اتلولی تر لاسه کړه.